Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: szóló 2000. évi C. törvény (a továbbiakban: Szt.) módosításáról a következõ törvényt alkotja:
Paragraph Index: 15

(5) Az Szt. 3. §-a (8) bekezdésének 14—15. pontja helyébe a következõ rendelkezés lép, a bekezdés kiegészül a következõ 16—18. ponttal, egyidejûleg a jelenlegi 16—17. pont számozása 19—20. pontra változik: [(8) E törvény alkalmazásában] „14. függõ kötelezettség: az olyan — általában — harmadik személlyel szemben vállalt kötelezettség, amely a mérleg fordulónapján fennáll, de mérlegtételkénti szerepeltetése jövõbeni eseménytõl függ. A függõ kötelezettségek lehetnek pénzeszközre, illetve egyéb eszközre vonatkozó függõ kötelezettségek. A pénzeszközre vonatkozó függõ kötelezettségek közé tartoznak különösen: a kezességvállalási, a garanciavállalási, a váltókezesi kötelezettség, az opciós ügyletekkel, a nem valódi penziós ügyletekkel, a le nem zárt peres ügyekkel kapcsolatban várható kötelezettségek. Az egyéb eszközre vonatkozó kötelezettségek közé tartoznak különösen a fedezetként, biztosítékként, óvadékként felajánlott (szolgáló) vagyontárgyak és az opciós ügylet miatti egyéb eszköz átadására vonatkozó kötelezettségek;

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes